Melanthios (maliar)

Melanthios (Melanthios) bol starogrécky maliar  v 4. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Melanthios 

Melanthios, grécky maliar zo Sikyónu, pôsobil v druhej polovici 4. storočí pred Kr. Bol žiakom  Pamfila z Amfipolisu, jedného zo zakladateľov slávnej sikyónskej maliarskej školy. Rímsky spisovateľ Plínius zaznamenal, že spolu s Apellom patril medzi významných maliarov tejto školy, ktorí používali iba štyri farbyPlínius, Naturalis Historia, 35,50. a chválil jeho kompozičné zručnosti.Plínius, Naturalis Historia, 35,80. Melanthios spolu so svojimi žiakmi (možno i s Apellom) namaľoval obraz tyrana Aristrata zo Sikyónu (súčasníka Filipa II. Macedónskeho) s bohyňou víťazstva Nike na voze so štvorzáprahom. Niektoré z jeho diel daroval v druhej polovici 3. stor. pred Kr. grécky stratég Aratos egyptskému vládcovi Ptolemaiovi III.

Niektorí znalci antického umenia mu (alebo Apellovi) pripisujú aj autorstvo pôvodného diela (fresky alebo maľby), kópiou ktorého je mozaika z Pelly znázorňujúca loveckú scénu (zrejme Alexandra Veľkého a jeho priateľa Héfaistióna pri love jeleňa). Túto mozaiku našli na podlahe domu, zvaného Dom únosu Heleny (zhotovil ju umelecký mozaikár Gnósis).

 Referencie a bibliografia 



Kategória:Maliari starovekého Grécka